Power (שיר של טיליאו)

"Power" (בעברית: "כוח") הוא סינגל שהוקלט על ידי הזמרת האיסלנדית טיליאו. הוא יצא לאור ב-4 במרץ 2023, וזכה ב-Söngvakeppnin 2023, הקדם הלאומי של איסלנד לאירוויזיון 2023, שהתקיים בליברפול שבממלכה המאוחדת. ב-29 באוגוסט 2022 פתחה RÚV את תקופת הגשת השירים לתחרות, שהסתיימה ב-4 באוקטובר. לא הייתה מגבלה או דרישה מסוימת לכותבים, ותהליך ההגשה היה פתוח לכולם, כולל לאלו שאינם אזרחי איסלנד. בסיום התקופה נשלחו לרשות 13 שירים. ועדה שהוקמה בשיתוף עם איגוד המלחינים ואיגוד המוזיקאים האיסלנדיים בחרה עשרה שירים, שנחשפו ב-28 בינואר 2023. "Power" התחרה בחצי הגמר הראשון של הקדם האיסלנדי, שהתקיים ב-18 בפברואר 2022, יחד עם עוד ארבעה שירים. בהתאם לחוקי התחרות, בשלב חצי הגמר השיר בוצע בשפה האיסלנדית ורק בגמר שונה לאנגלית. מתוך חמשת השירים בכל חצאי הגמר העפילו שניים בלבד, בהתאם להחלטת הקהל. על פי חוקי התחרות, מפיקי הקדם רשאים להעניק למועמד שאהבו את הזכות לבצע את שירו פעם נוספת בגמר, אף שלא עלה לשלב זה. בזכות כך סלבס העפילה לגמר.‏ "Power" העפיל לגמר כאחד משני השירים שנבחרו על ידי הקהל. הגמר נערך ב-4 במרץ 2023. בסיבוב הראשון השתתפו כל חמשת השירים, ומהם העפילו שניים שהשתתפו בדו-קרב. "Power" ניצח את "OK" של לאנגי סלי אוג סקוגארניר, וזכה בקדם ובזכות לייצג את איסלנד בתחרות הזמר של האירוויזיון. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. איסלנד שובצה למחצית הראשונה של חצי הגמר השני, שהתקיים ב-11 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. איסלנד שובצה שביעית, אחרי קפריסין ולפני יוון. ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי. Granger, Anthony (2023-01-05). "🇮🇸 Iceland: Söngvakeppnin 2023 Entries to be Revealed on January 28". eurovoix.com (באנגלית בריטית). Eurovoix. נבדק ב-2023-03-05. "Diljá will represent Iceland at Eurovision 2023". Eurovision.tv (באנגלית בריטית). EBU. 2023-03-04. נבדק ב-2023-03-05. Granger, Anthony (2022-08-29). "🇮🇸 Iceland: Selects For Eurovision 2023 On March 4". eurovoix.com (באנגלית בריטית). Eurovoix. נבדק ב-2023-03-05. Granger, Anthony (2022-10-10). "🇮🇸 Iceland: 132 Songs Submitted For Söngvakeppnin 2023". eurovoix.com (באנגלית בריטית). Eurovoix. נבדק ב-2023-01-23. Einarsdóttir, Júlía Margrét (2023-02-18). "Söngvakeppnin hefst í kvöld". ruv.is (באיסלנדית). RÚV. נבדק ב-2023-03-05. Aradóttir, Júlía (2023-02-25). "Sigga Ózk, Langi Seli og Skuggarnir og CELEBS áfram í úrslit Söngvakeppninnar". ruv.is (באיסלנדית). RÚV. נבדק ב-2023-03-05. Menezes, Fleur (2023-03-05). "Diljá to represent Iceland at Eurovision 2023 with 'Power'". aussievision.net (באנגלית בריטית). Aussievision. נבדק ב-2023-03-05. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 2 Results